SET ปิดเย็นร่วงหนัก 12 จุด ตามตปท. หลังตัวเลข PMI ภาคการผลิตจีนต่ำคาด-วิตกสงครามการค้า
SET ปิดเย็นร่วงหนัก 12 จุด ตามตปท. หลังตัวเลข PMI ภาคการผลิตจีนต่ำคาด-วิตกสงครามการค้า โดยดัชนีปิดตลาดวันนี้ ที่ระดับ 1,653.48 จุด ลบ 11.79 จุด หรือ 0.71% มูลค่าการซื้อขาย 5.4 หมื่นล้านบาท
28 ก.พ. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,653.48 จุด ลบ 11.79 จุด หรือ 0.71% มูลค่าการซื้อขาย 5.4 หมื่นล้านบาท
10 หุ้นกดดัชนีวันนี้

ด้านนายธนเดช รังษีธนานนท์ ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) กล่าวว่า ตลาดหุ้นไทยวันนี้ปรับตัวลงในทิศทางเดียวกับตลาดหุ้นในภูมิภาค หลังตัวเลข PMI ภาคการผลิตของจีนออกมาไม่ดี ส่วนเรื่องการพูดคุยระหว่างประธานาธิบดี โดนัลด์ ทรัมป์ แห่งสหรัฐฯ กับนายคิม จอง อึน ผู้นำเกาหลีเหนือ ไม่ได้มีข้อตกลงใดๆ ออกมา ซึ่งก็ไม่น่าจะมีผลกระทบต่อตลาดฯเท่าใดนัก
แต่เรื่องที่นักลงทุนกังวลน่าจะมาจากการเจรจาการค้าระหว่างสหรัฐและจีน เนื่องจากระหว่างทางสหรัฐมีข้อเรียกร้องอื่น ๆ ออกมา เช่นเรื่องเทคโนโลยี ซึ่งไม่แน่ใจว่าจีนจะทำได้หรือไม่ ดังนั้น ข้อเรียกร้องของสหรัฐอาจทำให้ดีลมีอุปสรรค
ส่วนปัจจัยในประเทศก็ไม่มีประเด็นบวก และสัปดาห์หน้ายังต้องติดตามศาลรัฐธรรมนูญพิจารณาเรื่องยุบพรรคไทยรักษาชาติด้วย ดังนั้น Sentiment ภาพรวมตลาดฯ จึงไม่มีปัจจัยบวกเข้ามาหนุน
แนวโน้มการลงทุนในวันพรุ่งนี้ (1 มี.ค.) นายธนเดช กล่าวว่า ตลาดฯคงจะแกว่งตัวในช่วงรอความชัดเจนจากปัจจัยต่าง ๆ พร้อมให้แนวรับ 1,650-1,643 จุด ส่วนแนวต้าน 1,667 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 3,647,946.12 ล้านบาท ปิดที่ 48.50 บาท ลดลง 0.75 บาท
AOT มูลค่าการซื้อขาย 2,607,817.00 ล้านบาท ปิดที่ 67.50 บาท ลดลง 1.25 บาท
CPALL มูลค่าการซื้อขาย 1,878,087.65 ล้านบาท ปิดที่ 77.75 บาท ลดลง 0.75 บาท
PTTGC มูลค่าการซื้อขาย 1,696,361.02 ล้านบาท ปิดที่ 72.00 บาท ลดลง 0.75 บาท
BJC มูลค่าการซื้อขาย 1,542,777.70 ล้านบาท ปิดที่ 49.50 บาท บวก 1 บาท
 
ตลาดหุ้นเอเชีย
